স্টাফ রিপোর্টার ॥ হবিগঞ্জ সদর উপজেলার নুরপুর ইউনিয়নের বেলেশ্বরী খালের পানি ব্যবস্থাপনা সমবায় সমিতি খাল খনন কর্মসূচির নামে প্রায় ৭ কোটি টাকা আত্মসাতের চেষ্টা চলছে। এ নিয়ে এলাকায় দেখা দিয়েছে উত্তেজনা। যে কোন সময় ঘটতে পারে সংঘর্ষ। ওই সমিতির নামে এলাকার প্রভাবশালী একটি সংঘবদ্ধ চক্র জাইকা প্রকল্পের বরাদ্দকৃত টাকা আত্মসাতের চেষ্টায় লিপ্ত রয়েছে। জানা যায়, পানি ব্যবস্থাপনার জন্য বেলেশ্বরী খালে যাদের জমি আছে তাদের নিয়ে সমিতি করার নিয়ম থাকলেও প্রভাবশালী ওই মহলটি গোপনে একটি সমিতি গঠন করে। নিয়ম বর্হিভূতভাবে ওই সমিতি গঠন করায় এলাকার লোকজনের মধ্যে ক্ষোভের সৃষ্টি হয়েছে। ফলে গত ৩ অক্টোবর ব্রাহ্মণডোরা গ্রামের এস এম শফিকুল ইসলাম টেনু প্রকল্পের যাবতীয় তথ্য চেয়ে এলজিইডি‘র নির্বাহী প্রকৌশলীর বরাবর একটি দরখাস্ত দাখিল ...